
Parve tänav L2 ja Parve tänav L3 maaüksuste
munitsipaalomandisse taotlemine ja sihtotstarbe määramine

1. Asjaolud ja menetluse käik 
Narva linnale kuuluva tänavarajatise (Parve tänav) teenindamiseks moodustatakse 2 maaüksust ligikaudsete pindaladega 1 600 m2 ja 3900 m2. Maaüksuste piirid ja suurus on 23.12.2015.a kooskõlastatud Ida-Viru maavanema poolt.
Narva Linnavalitsuse 21.12.2015.a korraldustega nr 1384-k ja 1385-k on maaüksustele määratud aadressid Narva linn, Parve tänav L2 ja Narva linn, Parve tänav L3. 
Juhindudes Vabariigi Valitsuse 02.06.2006.a määruse „Maa munitsipaalomandisse andmise kord“ §6 lõikest 1, mille kohaselt taotletakse maa munitsipaalomandisse volikogu vastava otsuse alusel, tuleb eelmainitud teerajatise teenindava maa munitsipaliseerimise menetluse läbiviimiseks vastu võtta otsus Parve tänav L2 maaüksuse ligikaudse pindalaga 1 600 m2 ja Parve tänav L3 maaüksuse ligikaudse pindalaga 3 900 m2 linna munitsipaalomandisse taotlemise kohta. 
Vastavalt Vabariigi Valitsuse 23.10.2008 määruse nr 155 „Katastriüksuse sihtotstarvete liigid ja nende määramise kord” §2 punktile 2 tuleb nimetatud maaüksustele määrata maa sihtotstarve.
2. Õiguslikud alused
2.1 Asjaõigusseaduse rakendamise seaduse §13 lõike 3 kohaselt ehitise omanikul on õigus saada maa omanikuks maareformi seaduses sätestatud alustel ja korras.

2.2 Maareformi seaduse § 28 lõike 1 punkti 1 kohaselt antakse linna omandisse munitsipaalomandisse jäävate hoonete ja rajatiste alune ning neid teenindav maa.

2.3 Kohaliku omavalitsuse korralduse seaduse § 22 lõike 1 punkti 37 kohaselt kuuluvad volikogu ainupädevusse muud seadusega antud küsimused.

2.4 Juhindudes maakatastriseaduse § 18 lõikest 6, Vabariigi Valitsuse 02.06.2006.a määrusest nr 133 “Maa munitsipaalomandisse andmise kord”, Vabariigi Valitsuse 23.10.2008 määrusest nr 155 „Katastriüksuse sihtotstarvete liigid ja nende määramise kord”, Narva Linnavolikogu 24.01.2013.a otsusega nr 3 kehtestatud Narva linna üldplaneeringust.

3. Otsus
3.1 Taotleda Narva linna munitsipaalomandisse järgmised maaüksused:

3.1.1 Parve tänav L2 maaüksus (lisa 1), ligikaudse pindalaga 1 600 m2
3.1.2 Parve tänav L3 maaüksus (lisa 2), ligikaudse pindalaga 3 900 m2
3.2 Määrata punktis 3 nimetatud maaüksustele katastriüksuse sihtotstarbeks 
      transpordimaa (007; L).
4. Rakendussätted

4.1 Linnavalitsusel esitada maavanemale käesoleva otsuse punktis 3.1 nimetatud maade munitsipaliseerimiseks taotlused koos kõigi vajalike lisamaterjalidega.
4.2 Maavanema jaatava vastuse korral moodustada Linnavalitsusel käesoleva otsuse punktis 3.1 nimetatud katastriüksus vastavalt Vabariigi Valitsuse 29.04.1997 määruse nr 88 „Plaani- või kaardimaterjali alusel katastriüksuse moodustamise korra kinnitamine” ning esitada katastritoimik registreerimiseks Maa-ameti Ida-Viru katastribüroosse.
4.3 Otsus jõustub teatavakstegemisest.

4.4 Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates teatavakstegemise päevast.

